Publication: Magyar Közlöny
Issue: MK-2004-60 (Year: 2004, Number: 60)
Era: 2004-2010
Section: II. számú melléklet a 2004. évi XXX. törvényhez
Paragraph Index: 7254

(3) A Kanári-szigetek az úgynevezett „arbitrio insular – tarifa general” díjat a Közösség vámterületéről származó termékek tekintetében 1986. március 1-jén eltörli. Az említett díjat azonban a B. mellékletben felsorolt termékek behozatalára az említett listán szereplő termékek mindegyike mellett feltüntetett vámtétel 90%-ának megfelelő szinten és azzal a feltétellel lehet fenntartani, hogy ezt a csökkentett vámtételt egységes alapon alkalmazzák a Közösség egész vámterületéről származó érintett termékek valamennyi behozatalára. Az említett díjat legkésőbb 1993. január 1-jére eltörlik, kivéve, ha a Tanács a Bizottság javaslata alapján minősített többséggel úgy határoz, hogy a Kanári-szigeteken a gazdasági helyzet alakulásától függően az egyes érintett termékek tekintetében meg kell hosszabbítani. Az említett díj semmikor nem lehet magasabb, mint a közös vámtarifa fokozatos bevezetése céljából módosított spanyol vámtarifa szintje.

Source: https://magyarkozlony.hu/hivatalos-lapok/f4a47c4158b2eb59c5b440f523997426d1c70adc/dokumentumok/f626c1259cf359d27859685440be3f028eb56a15/letoltes